Som udgangspunkt er forbrug i istandsættelsesperioden udlejers udgift, og derfor aflæses målerne ved synet.    Hvis det er noteret i § 11 i lejekontrakten, at lejer hæfter for husleje og forbrug i istandsættelsesperioden, så er el, vand og varme derimod selvfølgelig lejers udgift.  Hvis det er lejers udgift er det dog stadig en god idé at aflæse målerne ved synet, så lejer kan se en status på målerne, så der ikke bliver tvivl, om målerne er aflæst korrekt efter istandsættelsesperioden.   Når istandsættelsesperioden er slut, skal du, som udlejer, bede forsyningsselskaberne om en flytteaflæsning, som du kan bruge til at lave forbrugsregnskaber efterfølgende.